Publication: Magyar Közlöny
Issue: MK-2001-73 (Year: 2001, Number: 73)
Era: 1990-2004
Section: A Veszprémi Munkaügyi Bíróság az Alkotmánybíróságról szóló 1989. évi XXXII. törvény (a továbbiakban: Abtv.)
Paragraph Index: 791

(1) bekezdés], amely időtartam felére a szolgálati kötelezettség teljesítése alól őt mentesíteni kell. A felmentettet a felmentési időre járó átlagkeresetén túl végkielégítés [63. § (1)—(2) bekezdés] illeti meg. A Hszt. 230. § szerint a szerződéses állományban lévő katonák határozott idejű szolgálati jogviszonya a fegyveres szerv egyoldalú jognyilatkozatával, felbontással is megszüntethető, amelynek jogkövetkezményeként a megszűnésre nem vonatkoznak a felmentés szabályai, holott annak oka ugyancsak létszámcsökkentés, átszervezés. Nem vonatkoznak rá az 56. § (3) bekezdésében foglalt egyéb feltételek, a felmentési tilalmak, a felmentési időre járó átlagkereset és a végkielégítés. Az a katona, akinek a szolgálati viszonyát a szerződésben meghatározott idő lejárta előtt felbontással szüntették meg, nem jogosult leszerelési segélyre (231. §). A hivatásos állományban lévők szolgálati viszonyára csak a felmondás szabályai alkalmazhatók. A Hszt.-nek erre vonatkozó rendelkezése hiányában a munkáltatói jogkört gyakorló elöljáró saját belátása alapján dönt arról, hogy a szerződéses állományban lévő szolgálati jogviszonyát azonos feltételek megléte esetén felmondással vagy felbontással szünteti-e meg. Az Alkotmánybíróság számos határozatában értelmezte

Source: https://magyarkozlony.hu/hivatalos-lapok/4dea48e44a475c3a015b632a3521b60bccb3ddd9/dokumentumok/eabc6a2d7be06453d5eb111969a0947c1d4d5df0/letoltes